
2015 m. lapkričio mėnesį buvo sušaukta 14 Seimo plenarinių posėdžių, kuriuose buvo iš anksto numatyti balsavimai. Šiuose posėdžiuose nedalyvavo nuo 9 iki 28 Seimo narių, vidutiniškai – 16. 
Lapkričio mėnesį į užsienio komandiruotes ir išvykas buvo išvykę 27 Seimo nariai. 23 kartus Seimo valdyba Seimo narius buvo išsiuntusi į komandiruotes ir 4 kartus Seimo nariams buvo leista vykti į užsienio keliones. 23 kartus Seimo nariai į komandiruotes bei užsienio keliones buvo išvykę posėdžių metu.
Lapkričio mėnesį 3 iš 14 Seimo plenarinių posėdžių, kuriuose vyko iš anksto numatyti balsavimai, praleido ir nenurodė nedalyvavimo priežasties Seimo nariai Kęstutis Daukšys ir Juzef Kvetkovskij, po du posėdžius – Seimo nariai Arūnas Dudėnas, Eligijus Masiulis, Arvydas Mockus, Irina Rozova, Artūras Skardžius, po vieną posėdį praleido ir nenurodė nedalyvavimo priežasties Seimo nariai Remigijus Ačas, Audronius Ažubalis, Linas Balsys, Agnė Bilotaitė, Bronius Bradauskas, Arimantas Dumčius, Viktoras Fiodorovas, Vytautas Gapšys, Eugenijus Gentvilas, Zbignevas Jedinskis, Dalia Kuodytė, Artūras Paulauskas, Juras Požela, Algimantas Salamakinas, Gintaras Steponavičius, Eduardas Šablinskas, Gintaras Tamošiūnas, Egidijus Vareikis, Birutė Vėsaitė, Arvydas Vidžiūnas, Emanuelis Zingeris, Rokas Žilinskas, Zita Žvikienė.
Pagal komitetų pirmininkų pateiktą informaciją Socialinių reikalų ir darbo komitete lapkričio mėnesį vyko 7 posėdžiai, iš kurių 2 be svarbios pateisinamos priežasties praleido Seimo narys Ričardas Sargūnas.
Kaimo reikalų komitete lapkričio mėnesį vyko 5 posėdžiai, iš kurių 2 be svarbios pateisinamos priežasties praleido Seimo narys Arvydas Vidžiūnas, vieną – Seimo narys Petras Čimbaras.
Europos reikalų komitete lapkričio mėnesį vyko šeši posėdžiai, iš kurių penkis be svarbios pateisinamos priežasties praleido Seimo narys Andrius Mazuronis, po du – Seimo nariai Giedrė Purvaneckienė, Birutė Vėsaitė, Mečislovas Zasčiurinskas, po vieną posėdį praleido Seimo nariai Vilija Aleknaitė Abramikienė, Audronius Ažubalis, Stasys Brundza, Arminas Lydeka, Marija Aušrinė Pavilionienė, Domas Petrulis, Egidijus Vareikis, Emanuelis Zingeris, Zita Žvikienė.
Ekonomikos komitete lapkričio mėnesį vyko 8 komiteto posėdžiai, iš kurių keturis be svarbios pateisinamos priežasties praleido Seimo narys Šarūnas Gustainis, du posėdžius – Arvydas Mockus, po vieną posėdį – Seimo nariai Kęstutis Daukšys, Sergejus Dmitrijevas, Jurgis Razma, Birutė Vėsaitė, Rokas Žilinskas.
Pagal komisijų pirmininkų Jaunimo ir sporto reikalų komisijoje lapkričio mėnesį vyko vienas posėdis, kurį be svarbios pateisinamos priežasties praleido Seimo nariai Paulius Saudargas ir Arvydas Vidžiūnas. 
Vadovaudamiesi Lietuvos Respublikos Seimo statuto 11 straipsnio 6 dalies 151  straipsnio 1 dalies nuostatomis pranešame:
1. 2015 m. lapkričio mėnesį Seimo narys Andrius Mazuronis be svarbios pateisinamos priežasties nedalyvavo penkiuose (iš šešių) Seimo Europos reikalų komiteto posėdžiuose.
2. 2015 m. lapkričio mėnesį Seimo narys Paulius Saudargas be svarbios pateisinamos priežasties nedalyvavo viename (iš vieno) Seimo Jaunimo ir sporto reikalų komisijos posėdyje.
3. 2015 m. lapkričio mėnesį Seimo narys Arvydas Vidžiūnas be svarbios pateisinamos priežasties nedalyvavo viename (iš vieno) Seimo Jaunimo ir sporto reikalų komisijos posėdyje.

